സോഡിയം അയോഡൈഡ്

Chemical compound
Category:Articles with short description
Category:Short description matches Wikidata

സോഡിയം ലോഹത്തിന്റെയും അയോഡിന്റെയും രാസപ്രവർത്തനഫലമായി  രൂപം കൊള്ളുന്ന ഒരു അയോണിക് സംയുക്തമാണ് സോഡിയം അയഡൈഡ്  ( NaI ).  ഇത് പ്രധാനമായും പോഷക സപ്ലിമെന്റായും ഓർഗാനിക് കെമിസ്ട്രിയിലും ഉപയോഗിക്കുന്നു. അസിഡിക് അയോഡൈഡുകൾ സോഡിയം ഹൈഡ്രോക്സൈഡുമായി പ്രതിപ്രവർത്തിക്കുമ്പോൾ ഉണ്ടാകുന്ന ലവണം എന്ന നിലയിലാണ് ഇത് വ്യാവസായികമായി ഉൽപ്പാദിപ്പിക്കപ്പെടുന്നത്.  

 ഉപയോഗം 

 ഫുഡ് സപ്ലിമെന്റ് 
സോഡിയം അയഡൈഡും അതുപോലെ പൊട്ടാസ്യം അയഡൈഡും അയോഡിൻറെ കുറവ് പരിഹരിക്കുന്നതിനും തടയുന്നതിനും സാധാരണയായി ഉപയോഗിക്കുന്നു. അയോഡൈസ്ഡ് ഉപ്പിൽ 10 പിപിഎം അയഡൈഡ് അടങ്ങിയിരിക്കുന്നു. 

 ഓർഗാനിക് സിന്തസിസ് 
ഇടത്ത്‌|ലഘുചിത്രം| ഇരട്ട-ഭിത്തിയുള്ള കാർബൺ നാനോട്യൂബുകൾക്കുള്ളിൽ  മോണാറ്റോമിക് NaI ശൃംഖലകൾ. 
ആൽക്കൈൽ ക്ലോറൈഡുകളെ ആൽക്കൈൽ അയോഡൈഡുകളാക്കി മാറ്റാൻ സോഡിയം അയഡൈഡ് ഉപയോഗിക്കുന്നു. ഫിങ്കൽസ്റ്റൈൻ പ്രതികരണം എന്ന ഈ രീതി, ,   അസെറ്റോണിലെ സോഡിയം ക്ലോറൈഡിന്റെ അലേയത്വത്തെ ആശ്രയിച്ചിരിക്കുന്നു: 

 R–Cl + NaI → R–I + NaCl

 ന്യൂക്ലിയർ മെഡിസിൻ 
Na125I , Na131I  എന്നിവയുൾപ്പെടെയുള്ള സോഡിയത്തിന്റെ ചില റേഡിയോ ആക്ടീവ് അയഡൈഡ് ലവണങ്ങൾ, തൈറോയ്ഡ് കാൻസറിനും ഹൈപ്പർതൈറോയിഡിസത്തിനും റേഡിയോ ഫാർമസ്യൂട്ടിക്കൽ ( ഇമേജിംഗിൽ റേഡിയോ ആക്ടീവ് ട്രെയ്‌സർ) ആയി ഉപയോഗിക്കുന്നു.

 താലിയം-ഡോപ്ഡ് NaI(Tl) സിന്റില്ലേറ്ററുകൾ 
താലിയം കലർത്തി സജീവമാക്കിയ സോഡിയം അയഡൈഡ്  (NaI(Tl) എന്ന് സൂചിക്കപ്പെടുന്നു. ഇത്  അയോണൈസിംഗ് വികിരണത്തിന് വിധേയമാകുമ്പോൾ ഫോട്ടോണുകൾ  പുറപ്പെടുവിക്കുന്നു. ഈ പ്രക്രിയയുടെ പേരാണ് സിൻറിലേഷൻ.  പരമ്പരാഗതമായി ന്യൂക്ലിയർ മെഡിസിൻ, ജിയോഫിസിക്സ്, ന്യൂക്ലിയർ ഫിസിക്സ്, പാരിസ്ഥിതിക മാപനങ്ങൾ എന്നീ മേഖലകളിൽ  പ്രയോജനപ്പെടുന്ന    സിന്റില്ലേഷൻ ഡിറ്റക്ടറുകളിൽ   ഏറ്റവും വ്യാപകമായി ഉപയോഗിക്കുന്ന സിന്റില്ലേഷൻ പദാർത്ഥം NaI(Tl) ആണ്.   സോഡിയം അയഡൈഡ് ഹൈഗ്രോസ്കോപ്പിക് ആയതിനാൽ,  NaI(Tl) സാധാരണയായി  വായുവിനോ ഈർപത്തിനോ കടക്കാനാവാത്ത വിധം ഭദ്രമാക്കിയ  ( ഹെർമെറ്റികലി സീൽഡ്)  അവസ്ഥയിലാണ്   ഫോട്ടോമൾട്ടിപ്ലയർ ട്യൂബുമായി ബന്ധിപ്പിക്കുന്നത്. ഉയർന്ന സ്പെക്ട്രോമെട്രിക് ഗുണമേന്മയുള്ള എക്സ്-റേ ഡിറ്റക്ടറുകളിൽ ഉയർന്ന തോതിലുള്ള ഡോപ്പിംഗ് ഉള്ള പരലുകൾ ഉപയോഗിക്കുന്നു. സോഡിയം അയഡൈഡ് ഒറ്റ പരലുകളായും ഈ ആവശ്യത്തിനായി പോളിക്രിസ്റ്റലുകളായും ഉപയോഗിക്കാം. 

 ലേയത്വം 
ചില ഓർഗാനിക് ലായകങ്ങളിൽ സോഡിയം അയഡൈഡ് കൂടിയ അളവിൽ ലയിക്കുന്നു:
ലായക NaI യുടെ ദ്രവത്വം (g NaI/kg ലായകത്തിന്റെ 25-ന് °C)  ജലം 1842 ദ്രാവക അമോണിയ 1620 ദ്രാവക സൾഫർ ഡയോക്സൈഡ് 150 മെഥനോൾ 625-830 ഫോർമിക് ആസിഡ് 618 അസെറ്റോണിട്രൈൽ 249 അസെറ്റോൺ 504 ഫോർമാമൈഡ് 570-850 അസറ്റാമൈഡ് 323 (41.5 °C)   ഡൈമെതൈൽഫോർമമൈഡ് 37-64 ഡൈക്ലോറോമീഥെയ്ൻ 0.09 

 സ്ഥിരത 
അയോഡൈഡുകൾ (സോഡിയം അയഡൈഡ് ഉൾപ്പെടെ) അന്തരീക്ഷ ഓക്സിജൻനിൽ തന്മാത്രാ അയഡിൻ (I2 ) ആയി ഓക്സിഡൈസ് ചെയ്യപ്പെടുന്നു. സോഡിയം അയഡൈഡിന്റെ വെളുത്ത നിറത്തിൽ നിന്ന് വ്യത്യസ്തമായി മഞ്ഞ നിറമുള്ള ട്രയോഡൈഡ് കോംപ്ലക്സ് രൂപപ്പെടുത്തുന്നു. ജലം ഓക്സിഡേഷൻ പ്രക്രിയയെ ത്വരിതപ്പെടുത്തുന്നു, കൂടാതെ ഫോട്ടോഓക്സിഡേഷൻ വഴി അയോഡൈഡിന് I2 ഉത്പാദിപ്പിക്കാൻ കഴിയും, അതിനാൽ പരമാവധി സ്ഥിരതയ്ക്കായി സോഡിയം അയഡൈഡ് ഇരുണ്ടതും താഴ്ന്ന താപനിലയുള്ളതും ഈർപ്പമില്ലാത്തതുമായ സാഹചര്യത്തിൽ സൂക്ഷിക്കണം.

 ഇതും കാണുക 

 ഗാമാ സ്പെക്ട്രോസ്കോപ്പി
 സിന്റിലേഷൻ കൗണ്ടർ
 ടെററ്റോളജി

 അവലംബം 

 ബാഹ്യ കണ്ണികൾ 






വർഗ്ഗം:സോഡിയം സംയുക്തങ്ങൾ
വർഗ്ഗം:അകാർബണിക സംയുക്തങ്ങൾ